
BETEGTÁJÉKOZTATÓ: INFORMÁCIÓK A FELHASZNÁLÓ SZÁMÁRA

Mixtura Pectoralis FoNo VII. Hungaro-Gal
efedrin-hidroklorid, standardizált ipekakuána tinktúra, kakukkfű‑elixír
Mielőtt elkezdené alkalmazni ezt a gyógyszert, olvassa el figyelmesen az alábbi betegtájékoztatót.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon orvosához vagy gyógyszerészéhez.

· Ezt a gyógyszert az orvos Önnek írta fel. Ne adja át a készítményt másnak, mert számára ártalmas lehet még abban az esetben is, ha tünetei az Önéhez hasonlóak.

· Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.
A betegtájékoztató tartalma: 

1. Milyen típusú gyógyszer és milyen betegségek esetén alkalmazható a Mixtura Pectoralis FoNo VII. Hungaro-Gal?

2. Tudnivalók a Mixtura Pectoralis FoNo VII. Hungaro-Gal alkalmazása előtt

3.  
Hogyan kell alkalmazni a Mixtura Pectoralis FoNo VII. Hungaro-Gal-t ?

4.  
Lehetséges mellékhatások

5. 
Hogyan kell a Mixtura Pectoralis FoNo VII. Hungaro-Gal-t tárolni?
6.
További információk
1.
MILYEN TÍPUSÚ GYÓGYSZER A MIXTURA PECTORALIS FONO VII. HUNGARO-GAL ÉS MILYEN BETEGSÉGEK ESETÉN ALKALMAZHATÓ?
A Mixtura Pectoralis FoNo VII. Hungaro-Gal a légutak fokozott váladékképződéssel járó megbetegedéseinek kezelésére alkalmas készítmény.

2.
TUDNIVALÓK A MIXTURA PECTORALIS FONO VII. HUNGARO-GAL ALKALMAZÁSA ELŐTT

Ne alkalmazza a Mixtura Pectoralis FoNo VII. Hungaro-Gal-t
· ha allergiás (túlérzékeny) az efedrin-hidrokloridra, a standardizált ipekakuána tinktúrára, kakukkfű‑elixírre vagy a Mixtura Pectoralis FoNo VII. Hungaro-Gal egyéb összetevőjére;

· instabil angina (szívtáji szorító érzés), szabálytalan szívritmus, nem kontrollált magas vérnyomás, coronaria elváltozás, a porfirin-anyagcsere zavara, a pajzsmirigy fokozott működése, valamint zöldhályog esetén;
· etil-morfinnal gyermekgyógyászatban nem alkalmazható;

· belsőleges alkalmazása tilos vékony- és vastagbélgyulladás, továbbá szívelégtelenség esetén;

· 2 éves kor alatti gyermekek esetében nem adható, 12 év alatti gyermekek számára pedig nem javasolt a biztonságosságra és a hatásosságra vonatkozó adatok hiánya miatt.

A kezelés ideje alatt alkalmazott egyéb gyógyszerek

Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről (pl. cimetidin, terfenadin, makrolid antibiotikumok ciprofloxacin, pefloxacin, barbiturálok, karbamazepin, fenitoin, rifampicin), beleértve a vény nélkül kapható készítményeket is.

Glunetadin, MAO-bénítók és methyldopa a készítmény hatását, együttes alkalmazás esetén, veszélyes mértékben fokozhatja.  

Terhesség és szoptatás 

Mivel terhesség és szoptatás alatt történő alkalmazására vonatkozó adatok nem állnak rendelkezésre, ezért ezen állapotokban általános óvatosságból a készítmény adagolása nem javasolt.

A készítmény hatásai a gépjárművezetéshez és gépek üzemeltetéséhez szükséges képességekre

A készítmény kis mennyiségű alkoholt tartalmaz (adagonként kevesebb, mint 100 mg).
A Mixtura pectoralis FoNo VII. Hungaro-Gal hátrányosan befolyásolhatja a gépjárművezetéshez és gépek kezeléséhez szükséges képességeket.

3. 
HOGYAN KELL ALKALMAZNI A MIXTURA PECTORALIS FONO VII. HUNGARO‑GAL-T?

Naponta 3-szor 15 ml-t kell bevenni étkezés után. 

A készítmény alkalmazása 2 éves kor alatti gyermekek esetében ellenjavallt (lásd 4.3 pont), 

12 év alatti gyermekek számára pedig nem javasolt a biztonságosságra és a hatásosságra vonatkozó adatok hiánya miatt.

Ha az előírtnál több Mixtura Pectoralis FoNo VII. Hungaro-Gal-t alkalmazott
Tájékoztassa erről kezelőorvosát.

Ha elfelejtette alkalmazni Mixtura Pectoralis FoNo VII. Hungaro-Gal-t 

Amint észrevette, hogy elfelejtette alkalmazni az előírt adagot pótolja az mielőbb, de soha ne alkalmazzon kétszeres adagot a kihagyott adag pótlására.

A készítmény szacharózt tartalmaz. Adagonként 56 g
 szacharózt tartalmaz, amit diabétesz mellitusz (cukorbetegség) esetén figyelembe kell venni. Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert.
A készítmény metil‑parahidroxibenzoát tartalma esetleg későbbiekben jelentkező allergiás reakciókat okozhat.
Ez a készítmény kis mennyiségű – kevesebb mint 100 mg per adag – etanolt (alkohol) tartalmaz.
4. 
LEHETSÉGES MELLÉKHATÁSOK 
Mint minden gyógyszer, így a Mixtura Pectoralis FoNo VII. Hungaro-Gal is okozhat mellékhatásokat, amelyek azonban nem mindenkinél jelentkeznek.

A készítmény alkalmazása során efedrin túlérzékenység léphet fel, melynek tünetei: szorongás, remegés, reszketés, álmatlanság, szédülés, szívdobogásérzés, szapora szívverés, szívritmuson kívüli összehúzódás, valamint hányinger és hányás. Táplálkozási zavarok esetén felhalmozódik, szívizom elváltozások léphetnek fel.

Nagyon ritkán, a készítmény kakukkfű tartalma miatt előfordulhatnak túlérzékenységi reakciók: nehézlégzés, allergiás bőrreakciók, pl. kiütések, csalánkiütés, arc-, száj- és toroködéma (Quincke‑ödéma), vagy gyomor problémák (görcsök, hányinger, hányás) előfordulhatnak.

5.
HOGYAN KELL TÁROLNI A MIXTURA PECTORALIS FONO VII. HUNGARO-GAL-T TÁROLNI?

A készítmény legfeljebb 25°C-on tárolandó. A fénytől való védelem érdekében a palackot tartsa a dobozában.
A dobozon feltüntetett lejárati idő (Felhasználható: ) után ne alkalmazza a Mixtura Pectoralis FoNo VII. Hungaro-Gal-t.

Felbontás után 1 hónapig használható fel.

A gyógyszer gyermekektől elzárva tartandó!

6.
TOVÁBBI INFORMÁCIÓK

Mit tartalmaz a Mixtura Pectoralis FoNo VII. Hungaro-Gal
· A készítmény hatóanyaga 0,3 g efedrin-hidroklorid, 3 g ipekakuána tinktúra és 150 g kakukkfű‑elixír 200 g oldatban.

· Egyéb összetevők: metil-parahidroxibenzoát, 96%-os alkohol, szorbinsav, szacharóz, tisztított víz.

Milyen a Mixtura Pectoralis FoNo VII. Hungaro-Gal készítmény külleme és mit tartalmaz a csomagolás
Barna színű, jellemző szagú, kissé karcoló édes, majd sós ízű oldat.
200 g oldat PP csavaros kupakkal lezárt barna színű PET üvegben, PP adagoló eszközzel.

1 db üveg és 1 db adagoló eszköz dobozban.

A forgalomba hozatali engedély jogosultja és a gyártó
Hungaro-Gal Gyógyszergyártó Kft.

7400 Kaposvár
Jókai u. 5/A

OGYI-T-9934/01

A betegtájékoztató engedélyezésének dátuma: 2010. október 13. 
�Kérem a pontos mennyiséget feltüntetni!

